f0026000 - kre
                                  udskrift
                                      af
                     sø- & handelsrettens dombog
                                 ____________
den 9. februar 2006 blev af retten i sagen
f-26-04
hans jørgen jakobsen
(advokat michael knop)
   mod
labs2danmark a/s
(tidl. port it danmark a/s)
(advokat ole meisner)
afsagt sålydende
                                    d o m:
indledning og påstande
denne sag vedrører spørgsmålet, om labs2danmark a/s er rette sagsøgte, og i
givet fald om hans jørgen jakobsen har krav på erstatning for mistet indtægt
som følge af labs2danmark a/s’ norske moderselskabs handlinger.
hans jørgen jakobsen har nedlagt påstand om, at labs2danmark a/s betaler
339.149,00 kr. med tillæg af procesrente fra sagens anlæg den 20. august 2004.
labs2danmark a/s har påstået frifindelse, subsidiært frifindelse mod betaling
af et mindre beløb end det påstævnte.
                                                   - 2 -
sagens faktum
hans jørgen jakobsen var fra 1. januar 1999 ansat i det norske selskab, port it
as. den 1. januar 2001 blev han ansat i det danske datterselskab, port it dan-
mark a/s (nu labs2danmark a/s), som country manager. ansættelsesforholdet
var underlagt bestemmelserne i den danske funktionærlov, og han skulle rappor-
tere til markedsdirektøren eller den, som denne måtte udpege. lønnen var fast-
sat til 742.000 kr. årligt, hvortil kom fri telefon, fri avis og nærmere angivne for-
sikringer. derudover skulle han tilknyttes eget bonusprogram. hans jørgen ja-
kobsen var registret som direktør og bestyrelsesmedlem i det danske selskab.
i oktober 2001 fik hans jørgen jakobsen udbetalt 150.000 kr. i a conto bonus.
den 10. marts 2002 fremsendte hans jørgen jakobsen til det norske selskab en
opgørelse over bonus for 2001, hvori han opgjorde sit bonuskrav til 303.000 kr.,
hvoraf 150.000 kr. er betalt. efter forhandling blev der udbetalt yderligere eur
16.262, hvilket gav en samlet bonus i 2001 på 271.315 kr.
den 16. marts 2003 meddelte det norske selskabs direktør dag honningsvaag,
at bestyrelsen i det norske selskab havde vedtaget at implementere et bonus-
program for 2003, som hans jørgen jakobsen var omfattet af. denne bonusord-
ning erstattede tidligere ordninger. i bonusprogrammet var opstillet bl.a. følgen-
de betingelser for udbetaling af bonus:
       ”
       del a: konsernbonus
                 kriterier
       det er fastsatt følgende absolutte krav for at bonus på konsernnivå skal kunne udbetales:
            •     resultat før skatt skal være nok 3.255.000,-
            •     selskabet skal ikke ha behov for at få tilført kapital
       det vil ikke bli udbetalt bonus dersom et av disse kravene ikke indfris.
       ……..
             størrelsen på bonus
       dersom resultatene overfor nås, vil du få udbetalt bonus på nok 20.000,-.
       del b: portabil
       dersom resultatet målt i nok i portabil s.a. bliver som budsjettert og vedtatt i styremøtet 26.
       november 2002 ønsker styret å tildele deg en provisjon på nok 100.000,- … et resultat på
       150% vil gi en maksimal provisjonsutbetaling på nok 150.000,-
       ………
       del c: provisjon tilknyttet eksisterende kunder
       det vil bli utbetalt provisjon tilknyttet omsetning på eksisterende kunder som regnskapsføres i
       port it danmark as. den budsjetterte omsetning på disse kunder er nok 2.998.448,-. ved
                                                  - 3 -
      omsetning på eksisterende kunder i samsvar med budsjett vil det bli utbetalt en provisjon på
      nok 50.000,-.
      ………. en omsetning på 150 % av budsjett vil gi en maksimal provisjonsutbetaling på nok
      75.000,-.
      del d: provisjon tilknyttet nysalg
      det vil bli utbetalt provisjon tilknyttet årlig nysalg. provisjon vil tilsvare 3% af kontraktsfestet
      garantert førsteårs nyomsetning, oppad begrenset til provisionsutbetaling på til sammen nok
      500.000,-. ……
      betingelser for utbetaling
      ……………
           •     dersom arbejdsgiver eller arbeidstaker velger at terminere arbeidsforholdet før ut-
                 betalingstidspunktet i februar 2004, skal bonus avregnes forholdvis basert på mål-
                 opnåelse. …..”
ved brev af 27. juni 2003 blev hans jørgen jakobsen opsagt til fratræden den
31. marts 2004.
i e-mail af 13. januar 2004 fra hans jørgen jakobsen til morten hellevad hos
port it, norge, opgjorde hans jørgen jakobsen sit foreløbige provisionskrav, idet
han har trukket de frasolgte aktiviteter ud til 356.000 nok, hvoraf 56.000 nok
vedrørte salg i danmark og 300.000 nok nysalg (frasalg i portugal)
den 22. januar 2004 svarede direktør i port it, norge, pål vegard, at man ville
vende tilbage med en opsummering af resultaterne.
ved brev af 25. januar 2004 rejste hans jørgen jakobsen krav på bonus for
2003 på 750.000 kr. han anførte i brevet, at provisionsaftalen var indgået med
en målsætning om en samlet årsløn på 1,5 mio. dkk i 2003, og at forudsætnin-
gerne for provisionsaftalen var ændret væsentligt efter indgåelsen, idet kon-
traktforhandlinger i finland, ungarn, grækenland, luxembourg og estland var
blevet forstyrret på grund af forhold, der skyldtes port it, norge.
det norske selskab svarede i mail af 13. februar 2004, at selskabets resultat ikke
berettigede til bonusudbetaling. af et vedhæftet bilag fremgår, at koncernresul-
tatet før skat blev – 6.890.882 nok, at resultatet før skat i portabil blev eur
103.403,18 mod budgetteret 281.780, at omsætningen på eksisterende kunder
blev 2.918.573 nok, og at der ikke var noget nysalg i 2003.
forklaringer
hans jørgen jakobsen har forklaret, at port it danmark drev virksomhed som
et selskab i den norske port-koncern, der også havde datterselskaber i sverige,
                                       - 4 -
finland, england, portugal og holland. han havde ansvaret for det danske sel-
skab og derudover ansvaret for aktiviteterne i selskaber uden for norge. produk-
tet var et nummerporteringsprodukt, der kunne levere et administrationssystem
og håndtere styringen af trafikdirigeringen, som er nødvendigt for, at det virker i
praksis. han solgte disse systemer i princippet til hele verden, men port havde
begrænset sit marked til de europæiske lande, der var længst fremme med im-
plementeringen af nummerportabilitet. det tager lang tid, mindst et 1 år, ofte 2-
3-4 år, fra et lands telestyrelse begynder at se på problemet, til nummerportabi-
litet gennemføres. kontraktforhandlingen strækker sig derfor over flere år.
han blev ansat i det danske selskab, fordi han bor i danmark og havde et ønske
om at være ansat i et dansk selskab. før etablering af det danske selskab var
han ansat i det norske selskab og havde en bonusordning.
det danske selskabs eneste formål var at håndtere den danske kontrakt og hans
ansættelse. man kan derfor ikke skelne mellem det danske og norske selskab.
den reelle ledelse blev udøvet fra det norske selskab. den daglige ledelse i det
norske selskab var på papiret bestyrelse i det danske selskab, men der blev ikke
holdt bestyrelsesmøder. det var reelt tale om ét selskab.
i forbindelse med ansættelsen blev der indgået en bonusaftale, hvorefter han fik
en procentdel af det samlede salg. der blev udbetalt bonus fra det danske sel-
skab i 2002 for perioden 2001-2002. i perioden fra 2001 til nu har port it i norge
været et selskab i absolut krise, og ejerne har løbende måtte indskyde penge i
moderselskabet. i 2002 opnåede han kontrakter i danmark og portugal. bonus-
aftalen løb videre, men der var intet nysalg i 2002 på grund af de økonomiske
problemer. bestyrelsen i det norske/danske selskab besluttede at neddrosle nye
salgsaktiviteter. ledelsen blev skiftet ud i 2002, og ny direktør blev dag hon-
ningsvåg. i stedet for at sælge direkte til kunderne søgte man et samarbejde
med andre, f.eks. accenture.
der er ikke sket udbetaling af bonus for 2002. i løbet af 2002 blev der forhandlet
en ny bonusaftale. udbetalingen for 2001 var ikke kun resultatbaseret, men var
et forhandlet beløb - på det tidspunkt i det nødlidende selskab. der blev ikke
foretaget en separat forhandling for 2002.
aftalen om bonus for 2003 var et resultat af forhandling og diktat fra selskabets
side. de blev enige om målsætningerne. målet var, at han skulle tjene 1,5 mio.
kr., hvoraf den faste løn var ca. halvdelen. resten skulle hentes på bonus. den
                                         - 5 -
faste løn blev ikke reguleret. forventningerne til størrelsen af bonus var baseret
på en markedsplan, hvorefter port it forventede en markedsandel på 15 %.
den store succes i danmark dannede grundlag for strategien i andre lande. de
internationale aktiviteter og de norske aktiviteter blev behandlet meget forskel-
ligt. i norge blev der investeret meget, mens man i resten af europa førte en
nicheagtig politik. han brugte meget tid på at sælge i europa og lavede en mar-
kedsplan for aktiviteterne i de enkelte lande samt en prioriteringsliste, der af-
hang af indførelsen af nummerportabilitet hovedlandene var finland, ungarn,
grækenland, tjekkoslovakiet, hvorom han oparbejdede viden, og hvor han skab-
te kontakter. det norske selskab var bekendt hermed.
kort tid efter indgåelsen af bonusaftalen i marts 2003 indtrådte pål vegard som
ny ejer og indgik aftale med leverandøren systor om salg af de internationale
aktiviteter. systor overtog gradvist de eksisterende kunder og gik også ind i de
kontraktforhandlinger og projekter, som var sat i gang i udlandet. systor købte
kontrakten i portugal af port it. derudover aftaltes det, at systor skulle overtage
igangværende projekter. fra medio 2003 foregik der kun afvikling og intet ny-
salg.
i finland var kontrakten stort set forhandlet på plads. der manglende alene pris-
forhandlingen. systor ville imidlertid ikke give en attraktiv pris, og han fik ikke
lov til at deltage i det afgørende møde. finnerne ønskede selv at styre projektet i
stedet for leverandøren (port it), der så bare skulle levere komponenter, hvorved
prisen blev helt anderledes. han blev ikke orienteret om disse ændringer. den
oprindelige kontraktsum var på ca. 50 mio. dkk minus 10 mio. dkk til konsulen-
ten. et britisk selskab fik kontrakten.
i ungarn gennemføres projekter lidt mere utraditionelt. port it var placeret på
shortlisten (prækvalifikationslisten), der omfattede 2-4 selskaber, som der så
skal forhandles med. problemet i ungarn var, at dag honningsvåg krævede at
deltage i et møde med den lokale partner, da de skulle i gang med at lave det
endelige tilbud. honningsvaag fik skabt så dårlig en stemning på mødet, at man
måtte træde ud af forhandlingerne. dernæst ønskede en del af bestyrelsen pro-
jektet overført til systor, som var indtrådt som stor aktionær. et tysk selskab fik
kontrakten.
der var etableret et godt lokalt partnerskab i grækenland, og port it var inviteret
til at afgive endeligt bud sammen med partneren til eett - den græske telesty-
relse. de var i en særdeles god position, idet de selv havde leveret materialet til
                                         - 6 -
eett. eett krævede en garanti på ca. eur 25.000 af hver tilbudsgiver for, at
tilbuddet kunne stå ved magt i en periode. hvis tilbuddet blev trukket tilbage,
mistedes garantien. dette var helt normalt, og det havde de gjort før. men ledel-
sen i port it valgte ikke at stille garanti, hvorfor de ikke kunne byde. kontrakten
gik til et amerikansk selskab. port it ville have afgivet et tilbud på formodentligt
40-50 mio. dkk.
i luxemburg var der stort set lavet aftaler med alle operatører, men port it be-
sluttede, at aftalen skulle indgås af systor. kontraktsummen var under 10 mio.
dkk.
vedrørende estland besluttede ledelsen i det norske selskab at ophøre med akti-
viteterne, inden endeligt tilbud blev afgivet. han ved ikke, hvad der skete efter-
følgende.
portabil i portugal blev etableret, efter de var kommet på shortlist. de samarbej-
dede med et stort portugisisk selskab. de fik kontrakten i 2001 med den portu-
gisiske telestyrelse og teleoperatører. såvel portabil som den kontrakt, det dan-
ske selskab havde, blev solgt til systor. salget skete herefter fra systor.
han blev ligeledes beordret til ikke at deltage i den årlige nummerporteringskon-
ference, og systor fik hans plads.
det hele begyndte i foråret 2003, hvor port it havde svært ved at betale systor,
der så valgte at indgå i port it og i dennes ledelse. dette førte til, at hans opga-
ver blev ændret, men han sikrede, at salget indbragte maksimale indtægter,
samt en positiv overdragelse.
han har med succes været sælger i mange år af store systemer i en række sel-
skaber og har haft tilsvarende position i usa's næststørste teleselskab, sprint,
hvor han altid opfyldte de fastsatte mål. dette forhold indgik ved aftalen om bo-
nus for 2003, og der var en forventning om, at planerne og budgettet kunne
gennemføres.
han arbejdede næsten til midten af februar 2004, hvor konflikten begyndte at
udvikle sig.
procedure
                                         - 7 -
hans jørgen jakobsen har anført, at labs2danmark er rette sagsøgte. ansæt-
telsesaftalen er indgået med det danske selskab. det danske selskab var imidler-
tid kun et faktureringsselskab, og samtlige beslutninger blev taget af ledelsen af
det norske selskab, som dannede bestyrelsen i det danske selskab. beslutnin-
gerne, der blev taget i det norske selskab, havde derfor afgørende indflydelse på
det danske selskab. det forhold, at bonusprogrammet for 2003 er skrevet på det
norske selskabs brevpapir, ændrer ikke ved, at bonusprogrammet var en del af
ansættelsesvilkårene. dette var også bekendt for den norske ledelse. det danske
selskab er derfor rette sagsøgte.
det rejste krav bygger på, at det norske selskab ikke opfyldte sin del af bonusaf-
talen. de fastsatte mål i bonusaftalen var mulige at nå, hvilket begge parter var
enige om. hans jørgen jakobsen var bekendt med det norske selskabs økonomi-
ske situation, men i 2002 var parterne enige om, at der nu skulle gøres en ind-
sats for at tjene penge. det norske selskab umuliggjorde optjening af bonus,
hvilket medfører en forpligtelse til at betale erstatning.
hans jørgen jakobsen havde efter sin ansættelsesaftale krav på en individuel
bonusordning. parterne var enige om bonusaftalen for 2003 og de heri fastsatte
mål, men fra juni 02 til marts 03 ændredes ejer- og ledelsesforholdene i det nor-
ske selskab, da aktiviteterne blev overdraget til systor. hans jørgen jakobsen
blev informeret herom, men havde ingen indflydelse herpå. han varetog koncer-
nens interesser, så godt han kunne under hele forløbet, men det norske selskab
umuliggjorde samhandel med de eksisterende kunder, som blev solgt til andre.
det norske selskab ændrede hele forretningsgrundlaget og valgte i stedet at ville
tjene pengene på et norsk teleselskab. herved ændredes den forretningsplan og
markedsplan, som hans jørgen jakobsen forventede, skulle indbringe ham
750.000 kr. i bonus. kontrakterne var en forudsætning for bonusaftalen.
erstatningsgrundlaget er den beslutning, som bestyrelsen i norge tog om æn-
dring af selskabets strategi. disse væsentlige ændringer blev ikke gjort klar for
hans jørgen jakobsen. labs2danmark har ikke dokumenteret, at der er andre
årsager til, at målene ikke er nået, end den ændrede strategi.
ved fastsættelse af erstatningen bør der tages udgangspunkt i de tre seneste års
bonus. når der henses til oplysningerne om forhandlingerne, især i portugal og
grækenland ville det være sandsynligt, at der var opnået salgstal, der kunne
udløse bonus. imidlertid afskar ledelsen hans jørgen jakobsen fra at opnå disse
mål. da den i de tidligere år udbetalte bonus er det eneste sammenlignings-
grundlag, bør erstatningen fastsættes som påstået.
                                        - 8 -
labs2danmark har gjort gældende, selskabet ikke er rette sagsøgte, da bonus-
aftalen er indgået med og underskrevet af moderselskabet på dettes brevpapir.
hans jørgen jakobsen var ansat af port-koncernen, men ønskede at have kon-
trakt med et dansk selskab, hvilket er den eneste begrundelse for ansættelsen i
labs2danmark. dette selskab var alene et faktureringsselskab/skuffeselskab
med en underbalance på 11 mio. kr. alle betalinger kom fra norge, alle indtæg-
ter gik til norge. det er ikke ukendt, at alle ansættelseskontrakter indgås med et
administrationsselskab, men når den reelle arbejdsgiver er en anden, er det den-
ne, der skal sagsøges. et sådant administrationsselskab kan ikke handle an-
svarspådragende. den eneste, der kan handle ansvarspådragende, er opdragsgi-
veren i norge. hans jørgen jakobsen havde en bonusordning, mens han var an-
sat i norge, og det er denne ordning, der fortsatte indtil bonusprogrammet af
16. marts 2003. aftalen for 2003 blev også indgået med moderselskabet, hvor-
fra pengene var kommet i de tidligere år. labs2danmark er derfor ikke rette
sagsøgte.
såfremt labs2danmark er rette sagsøgte gøres det gældende, at hans jørgen
jakobsen ikke er berettiget til bonus, da han ikke har opfyldt målene i bonuspro-
grammet.
det er ubestridt, at koncernen i 2003 havde et underskud, hvorfor dette punkt
ikke kan udløse bonus. portabil-delen var den eneste udenlandske forretning
udover danmark, men der foreligger ikke oplysninger om, hvornår det blev solgt
til systor. det er ikke labs2danmarks opgave at oplyse om portabils driftsresul-
tat. port-koncernen var af økonomiske årsager nødt til at foretage frasalg. det
forekommer dernæst lidet sandsynligt, at port it skulle have opgivet kontrakter
af den størrelsesorden, som hans jørgen jakobsen hævder, man var tæt på at
indgå.
det opgjorte erstatningskrav er uforståeligt. der foreligger ingen oplysning om
bonusudbetaling for 2000, og det er ubestridt, at der ikke er udbetalt bonus i
2002. det eneste tal, der er kendt, er udbetalingen for 2001.
såfremt hans jørgen jakobsen har krav på bonus, kan det maksimalt udgøre
nok 56.000, hvilket beløb den danske målopfyldelse kunne berettige til.
rettens bemærkninger
                                          - 9 -
ansættelseskontrakten er indgået med labs2danmark og indeholder en be-
stemmelse om, at hans jørgen jakobsen skal tilknyttes eget bonusprogram. da
bonusprogrammet af marts 2003 relaterer sig til hans jørgen jakobsens ansæt-
telse, og da den norske ledelse reelt udgjorde den danske ledelse, er
labs2danmark rette sagsøgte.
 efter bevisførelsen findes det ikke godtgjort, at port it koncernen ville have op-
nået kontrakter, som nævnt af hans jørgen jakobsen. der er ikke for retten op-
lyst, hvorfor medkontrahenterne foretrak andre udbydere, eller om kontrakterne
var økonomisk rentable, jf. hans jørgen jakobsens forklaring om attraktive pri-
ser i finland. det findes ligeledes heller ikke godtgjort, at den norske ledelse
forhindrede indgåelse af kontrakter.
efter det oplyste om selskabernes resultater for 2005 har hans jørgen jakobsen
derfor alene krav på betaling af 52.400 kr.
i sagsomkostninger betaler labs2danmark til hans jørgen jakobsen 14.500 kr.
incl. moms og retsafgift, hvoraf retsafgift udgør 1.720 kr.
                                 thi kendes for ret
labs2danmark a/s betaler inden 14 dage til hans jørgen jakobsen 52.400 kr.
med tillæg af procesrente fra den 20. august 2004 og inden samme frist i sags-
omkostninger 14.500 kr. inkl. moms og retsafgift.
hans havsager                 mette christensen              jens christian larsen
                                          (sign.)
                                       ___ ___ ___
                            udskriftens rigtighed bekræftes
                            p.j.v. sø- og handelsretten, den
